Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 1324

7. Természetes anyagok és alakításuk - 12,5 12,5 Évfolyam: 4. Cél: A konyhai, takarítási, önkiszolgálási munkák mûveleti elemeinek megfigyeltetése után egyes részfolyamatok végzésére felkészíteni. Kialakítani a varrás elemi szintû technikáját. Feladat: A különbözõ textilek tulajdonságainak megismerése, ezzel kapcsolatos egyszerû feladatok elvégzése irányítással (vágás, tûbe fûzés, csomózás, fonalgombolyítás). Az egyszerû háztartási munkák végzése (mosogatás, terítés, takarítás) folyamatosan növekedõ önállósággal. Elvárt teljesítmény: Segítséggel tudjon tûbe fûzni, textilt felvágni, gombolyítani. Tudja megnevezni a konyha berendezését, edényeket, eszközöket. Segítséggel próbálja meg a rendrakást. Tudja megnevezni a takarítás eszközeit. Tudja használni a tépõzárat önállóan, ismerje fel a ruházkodás alapvetõ darabjait. Értékelés: Folyamatos szóbeli értékelés tevékenységek végzése közben. Félévkor tájékoztató értékelés arról, mely tevékenységekben mutat nagyobb önállóságot, illetve lemaradást. Év végén osztályzat kiegészítve rövid szöveges értékeléssel. Évente P.A.C. felmérés. Évfolyam: 4.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes